Na temelju članka 117. Zakona o socijalnoj skrbi („Narodne novine“, broj 157/13, 152/14, 99/15, 52/16, 16/17 i 130/17) i članka 34. Statuta Općine Ružić („Službeni vjesnik Šibensko-kninske županije“, broj 08/09, 04/13 i 2/18), Općinsko vijeće Općine Ružić na 18. sjednici održanoj 12. rujna 2020. godine, donosi

**Izmjene Socijalnog programa Općine Ružić za 2020. godinu**

Članak 1.

U Socijalnom programu Općine Ružić za 2020. godinu („Službeni vjesnik Šibensko-kninske županije“, broj 19/19) mijenja se

**- članak 3. stavak 1. i sada glasi:**

Pomoć za podmirenje troškova stanovanja – planirana sredstva 10.000,00 kuna.

Pomoć za podmirenje troškova stanovanja može ostvariti samac ili obitelj koji ispunjavaju uvjete prema Zakonu o socijalnoj skrbi i drugim propisima.

Pod troškovima stanovanja podrazumijevaju se troškovi za električnu energiju, vodu i drugi troškovi stanovanja u skladu s posebnim propisima.

Odluku o dodjeli pomoći za podmirenje troškova stanovanja donosi Općinski načelnik na temelju pristiglih pisanih zamolbi, procjenjujući opravdanost svakog slučaja zasebno.

**- članak 3., stavak 4. i sada glasi:**

Sufinanciranje cijene prijevoza učenika – planirana sredstva 27.000,00 kuna

Učenicima srednjih škola sufinancirati će se troškovi prijevoza do škole.

**- članak 3. stavak 5. i sada glasi:**

Jednokratne pomoći za novorođeno dijete – planirana sredstva 75.000,00 kuna

Jednokratna pomoć za novorođeno dijete isplatiti će se po rođenju djeteta čija oba roditelja i dijete, odnosno jedan samohrani roditelj i dijete, imaju prijavljeno prebivalište i boravište na području Općine Ružić, i to u iznosima kako slijedi:

- za prvo dijete u iznosu od 4.000,00 kuna

- za drugo dijete u iznosu od 6.000,00 kuna

- za treće dijete u iznosu od 8.000,00 kuna

- za četvrto i svako slijedeće dijete u iznosu od 10.000,00 kuna

**- članak 3., stavak 6. i sada glasi:**

Pomoć humanitarnim organizacijama i udrugama – planirana sredstva 12.000,00 kuna.

Općina Ružić sufinancirati će:

- Društvo Crvenog križa Drniš u iznosu od 7.000,00 kuna

- tekuće donacije u novcu ustanovama u zdravstvu u iznosu od 5.000,00 kuna

Članak 2.

Ostale odredbe Socijalnog programa Općine Ružić za 2020. godinu ostaju nepromijenjene.

Članak 3.

Izmjene Socijalnog programa Općine Ružić za 2020. godinu stupaju na snagu osmog dana od dana objave u „Službenom vjesniku Šibensko-kninske županije“.

KLASA: 551-06/19-01/2

URBROJ: 2182/08-02-20-2

Gradac, 12. rujna 2020. godine

**OPĆINSKO VIJEĆE OPĆINE RUŽIĆ**

**PREDSJEDNIK Ante Duran**